

**Bežigrajska galerija 1**

**SPOROČILO ZA JAVNOST četrtek, 16. 6. 2022**

**Vljudno vabljeni na ogled razstave**

**Rajko Apollonio: Približevanja**

**Slike 2014–202223. junij – 20. julij 2022**

**V četrtek, 23. junija 2022 bo galerija odprta od 10.00 dalje.**

Razstava predstavlja avtorjevo raziskovanje človeške figure v odnosu s prostorom in prinaša vpogled v slikarjevo ustvarjalnost od 2014 do 2022.   
Njegove ritmično ponavljajoče podobe lebdečih človeških likov, razdvojeni posamezni deli ženskega in moškega telesa naseljeni v neskončni modrini, ustvarjajo videz skladnega sožitja v večno spreminjajočem svetu.

**Lebdenja, približevanja in dotikanja  
Svetli novi svet**Rajko Apollonio spet ustvarja slike, ki spominjajo na dela z začetka njegovega likovnega ustvarjanja v sredini osemdesetih let prejšnjega stoletja (natančneje od leta 1985 do 1987) in na nekatere cikluse slik ali posamezna dela, ki jih je ustvaril po letu 2000. Njegova dela sta vedno zaznamovali poltema in zastrtost upodobljenih pokrajin, modrina v ozadju njegovih upodobitev pa se je pojavljala samo v določenem delu njegovih zgodnejših slik. Avtor jo je upodabljal kot fragment oddaljenega temnejšega neba. Na nekaterih slikah iz zgodnjega obdobja je slikal podobo navideznega okna in odprtine, ki omogoča pogled v neskončnost ozadij slikarske podobe.  
Zdaj njegove slike in obrobja človeških figur začenja svetliti tudi svetloba iz ozadja.  
V ciklusu *Bodi zame ti nož* z zdajšnje razstave v Bežigrajski galeriji 1 sta telesi ženske in moškega vidni, v ciklusu *S telesom razumem* pa telesi že izginjata in se stapljata z neskončnimi modrinami na slikarskih površinah. Morska voda v svojih mnogih modrinah dejansko zakriva človeška telesa glede na njihova gibanja in bivanja v njej.  
Tokratna razstavljena dela v Bežigrajski galeriji 1 nas selijo v videnje druženja, gibanja ter izginjanja ženskega in moškega telesa v mnogih odtenkih in različnih nanosih modre. Tudi intimni deli teles moškega in ženske so pomenljivo prekriti z modrinami barv. Včasih pa je telo skoraj popolnoma zastrto z modrino, ki prehaja iz ozadja podobe.  
Miloš Bašin (Iz besedila za katalog) **Rajko Apollonio** je bil rojen 26. avgusta 1957 v Kopru.   
V letih 1976–1981 je študiral je na Accademia di Belle arti v Firencah in Benetkah.   
Živi v Kopru.

**Samostojne razstave**1981 Koper, Galerija Loža (z Dušanom Podgornikom)Idrija, Mestni muzej Idrija (z Dušanom Podgornikom)1984 Piran, Galerija Meduza 2  
1987 Koper, Galerija MeduzaLjubljana, Bežigrajska galerija 11998 Koper, Galerija Meduza   
 2000 Koper, Galerija MeduzaLjubljana, Bežigrajska galerija 12003 Koper, Pretorska palača2007 Koper, Palača Gravisi (z Josom Knezom)2009 Izola, Galerija Insula 2010 Ljubljana, Bežigrajska galerija 2, Lebdenja, slike 2001–20072016 Koper, Galerija Meduza, S telesom razumem2017 Dobrovo, Grad Dobrovo, Fragmenti, pregledna razstava

**Skupinske razstave**1979 Benetke, Bevilacqua la Masa  
1985 Koper, Galerija Loža, DLUSO Ljubljana, Mestna galerija, Soočenja   
1986 Trst, Galerija Tommaseo, Kritika sredi osemdesetih,   
 Collegium Artisticum Aperto  
 Ljubljana, Galerija Equrna, Trije slikarji iz Kopra  
1987 Trst, Galerija Tommaseo, Strumenti dio pace   
1998 Izola, Koper, Piran, Udine, 10 let Galerije Insula  
2000 Obalne galerije Piran, 90. leta v primorski likovni umetnosti  
 Italija, Videm, XXIII. Intart, Chiesa di S. Francesco  
2004 Gorica, Koper, Piran, Rim, Ljubljana, Umetniki dveh manjšin   
2006 Ljubljana, Galerija Equrna, Genius loci III.  
2011 Ljubljana, Bežigrajska galerija 2,  
 Krog v podobi, razstava slik štiridesetih avtoric in avtorjev

Kustos razstave: Miloš BašinKatalog: strani, reprodukcibesedilo, fotografija Marko

**Razstava bo v Bežigrajski galeriji 1 na ogled do 20. julija 2022**

**Miloš Bašin ● Vodja in kustos Bežigrajske galerije 1 in 2**

**T 01 436 69 57 (BG1) ● 01** **436  40 57, 01 436 40 58 (BG2) ● FAX 01 436 69 58 ● M 070 551 941**

**E** [**bezigrajska.galerija1.2@gmail.com**](mailto:bezigrajska.galerija1.2@gmail.com)

gled do 6. Januarja 2022.

